 Premier League: Ta ni yóò gba Premier League láàrin Man City àti Liverpool? Ìdíje Premier League ń yeruku lala.Liverpool fẹ gbìyànjú láti di ikọ agbábọọlù kejì nínú ìtàn tí yóò gba ife ẹyẹ Premier League mọ ikọ tó ń ṣíwájú lọwọ lọjọ tí ìdíje náà parí.Liverpool tó ń tẹlé Manchester City pẹlú àmì ayò kan yóò gbàlejò Wolves ní pápá ìṣeré Anfield nígbà tí Man City yóò wakọ pẹlú Brighton ní déédéé aago mẹta ọsán ọjọ Àìkú.Man City ti gbayò mọkànléláàdọrùún sáwọn nínú ìfẹsẹwọnsẹ mẹtàdínlógóójì tí wọn ti gbà ní sáà yìí nígbà tí Liverpool gba góòlù méjìdínláàdọrùún sáwọn.Bákan náà, àwọn méjéèjì súnmọ ara wọn pẹkípẹkí lórí tábìlì Premier League lẹyìn tí Man City ń fi àmì ayò àrùnlélàádọrin ṣíwájú tí Liverpool sì wà ní ipò kejì pẹlú àmì ayò mẹrìnléláàádọrin.Ìgbà kẹjọ rèé tí ìdíje ti ikọ tó gba Premier League yóò fojú hàn lọjọ tí ìdíje náà parí.Liverpool tó ti pegedé fún àṣekágbá ìdíje UEFA Champions League kò tíì rí ife ẹyẹ Premier League fún odún mọkànlélọgbọn báyìí.Ẹwẹ, Akọnimọọgbá Man City, Pep Guardiola ti sọ pé gbágbágbá bí ike làwọn alátìlẹyìn City yóò ṣe gbárùkù tìwọn nígbà tí wọn bá kojú Brighton.Bákan náà, ẹgbẹ agbábọọlù Liverpool sọrọ lójú òpó Twitter pé, ikọ nàá ti gbìyànjú ní sáà, ohunkóhun tó wù kó ṣẹlẹ lónìí.Man City yóò di ikọ agbábọọlù àkọkọ tí yóò gba ife ẹyẹ Premier League léra wọn láàrín ọdún mẹwàá sẹyìn tí wọn bá gba ife náà mọ Liverpool lọwọ lónìí. : Òní lòní ń jẹ, ẹni a bẹ lọwẹ! Lónìí ọjọ kejila, oṣu Èbìbí ni ìdíje Premier League yóò wá sí ìparí tí a ó sì mọ ikọ agbábọọlù tí yóò gba ife ẹyẹ náà láàrín Manchester City àti Liverpool. 